Kazanlekas
Kazanlekas (bulg. Казанлък; trak. ir gr. Σευθόπολις = Seuthópolis) – miestas vidurio Bulgarijoje, Stara Zagoros srityje. Įsikūręs Kazanleko slėnyje, netoli Balkanų kalnų, prie Eninskos upės. Kazanleko savivaldybės administracinis centras. Vienas iš 15-os didžiausių šalies pramoninių centrų (hidraulinių įrenginių, staklių, muzikos instrumentų gamyba, medienos apdirbimo, tekstilės, maisto (konservų, mėsos, javų) pramonė), kuriame 2014 m. duomenimis, gyveno 50 542 gyventojai. Mieste gaminamas rožių aliejus. Veikia eterinių aliejų tyrimų institutas.